CELEX: 62011TN0458
Language: el
Date: 2011-08-18 00:00:00
Title: Υπόθεση T-458/11: Αγωγή της 18ης Αυγούστου 2011 — Riche κατά Συμβουλίου και Επιτροπής

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/28
            
         Αγωγή της 18ης Αυγούστου 2011 — Riche κατά Συμβουλίου και Επιτροπής
   (Υπόθεση T-458/11)
   2011/C 298/52
   Γλώσσα διαδικασίας: η γαλλική
   
      Διάδικοι
   
   
      Ενάγων: P. Riche (Meursac, Γαλλία) (εκπρόσωπος: C.-E. Gudin, δικηγόρος)
   
      Εναγόμενοι: Συμβούλιο της Ευρωπαϊκής Ένωσης και Ευρωπαϊκή Επιτροπή
   
      Αιτήματα του ενάγοντος
   
   Ο ενάγων ζητεί από το Γενικό Δικαστήριο:
   
               —
            
            
               να αποκαταστήσει εξ ολοκλήρου τη ζημία που υπέστη λόγω της επιβολής προστίμων ύψους 136 000 ευρώ·
            
         
               —
            
            
               να καταδικάσει το Συμβούλιο και την Επιτροπή στο σύνολο των δικαστικών εξόδων όσον αφορά
               
                           —
                        
                        
                           την εκκρεμή ενώπιον του Γενικού Δικαστηρίου διαδικασία, καθώς και
                        
                     
                           —
                        
                        
                           το σύνολο των κινηθεισών ενώπιον των εθνικών δικαστηρίων διαδικασιών·
                        
                     
         
               —
            
            
               να καθορίσει το ύψος της χρηματικής ικανοποιήσεως για ηθική βλάβη σε κατ' αποκοπήν ποσό 100 000 ευρώ.
            
         
      Ισχυρισμοί και κύρια επιχειρήματα
   
   Προς στήριξη της αγωγής ο ενάγων προβάλλει ένδεκα λόγους.
   
               1)
            
            
               Ο πρώτος λόγος αντλείται από πρόδηλη και σοβαρή υπέρβαση των ορίων της διακριτικής ευχέρειας του Συμβουλίου και της Επιτροπής.
            
         
               2)
            
            
               Ο δεύτερος λόγος αντλείται από την εκ μέρους του Συμβουλίου και της Επιτροπής παράβαση της αποφάσεως των κρατών μελών να αποκλείσουν από τον κατάλογο των γεωργικών προϊόντων αποστάγματα όπως τα παραγόμενα από τον ενάγοντα.
            
         
               3)
            
            
               Ο τρίτος λόγος αντλείται από παραβίαση της προβλεπόμενης στο άρθρο 40 της ΣΛΕΕ απαγορεύσεως διακρίσεων ως προς τους οινοπαραγωγούς που διαθέτουν εγκαταστάσεις αποστάξεως με τις οποίες μπορούν να μετατρέψουν σε οινοπνευματώδη ποτά το πλεόνασμα των ποσοτήτων οίνου που συνήθως οινοποιούνται.
            
         
               4)
            
            
               Ο τέταρτος λόγος αντλείται από παραβίαση της αρχής της ασφάλειας δικαίου, που συνίσταται, αφενός, στην προσβολή των δικαιωμάτων των οικείων παραγωγών και, αφετέρου, στην παράβαση της δικαιολογημένης εμπιστοσύνης τους ότι μπορούν να μετατρέψουν οι ίδιοι σε απόσταγμα οίνου το πλεόνασμα των ποσοτήτων οίνου που συνήθως οινοποιούνται.
            
         
               5)
            
            
               Ο πέμπτος λόγος αντλείται από παραβίαση της αρχής της αναλογικότητας.
            
         
               6)
            
            
               Ο έκτος λόγος αντλείται από παραβίαση της αρχής του estoppel, που αφορά την επιβαλλόμενη σε δημόσια αρχή απαγόρευση μεταβολής προγενέστερης πρακτικής της σε βάρος τρίτων.
            
         
               7)
            
            
               Ο έβδομος λόγος αντλείται από κατάχρηση της ελευθερίας παραγωγής και εμπορίας βιομηχανικού προϊόντος.
            
         
               8)
            
            
               Ο όγδοος λόγος αντλείται από καταχρηστική επέκταση της εφαρμογής του προσβαλλόμενου κανονισμού σε περιπτώσεις στις οποίες δεν υφίσταται αίτημα χρηματοδοτήσεως.
            
         
               9)
            
            
               Ο ένατος λόγος αντλείται από προσβολή του τεκμηρίου αθωότητας.
            
         
               10)
            
            
               Ο δέκατος λόγος αντλείται από παραβίαση της αρχής της χρηστής διοικήσεως και του καθήκοντος αρωγής.
            
         
               11)
            
            
               Ο ενδέκατος λόγος αντλείται από προσβολή του δικαιώματος κυριότητας.